16. Socialtilsynets tilsyn, Botilbud Ellemosevej, Ungetilbuddet Jagtvej og Ungetilbuddet 
Carma efter høring (Åben)
Tidl. politisk behandling
Forventet sagsgang
Høring, SS-U, ØK, BY
Lovgrundlag
Socialtilsynsloven
SAGENS INDHOLD
Byrådet præsenteres i denne sag for de tilsyn, som Socialtilsyn Midt har ført med 
Botilbud Ellemosevej, Ungetilbuddet Jagtvej og Ungetilbuddet Carma. Byrådet skal 
tage stilling til de tiltag, som foreslås iværksat som opfølgning på tilsynet.
Tilsynsrapporten og oversigten over de planlagte opfølgende indsatser har været i høring hos 
Handicaprådet forud for den politiske behandling.
Tilsynsrapporten er lavet på baggrund af socialtilsynets vurdering af, om det enkelte tilbud stadig har den 
påkrævede kvalitet og samlet set opfylder betingelserne for godkendelse. Socialtilsynet beslutter før hvert 
tilsyn, hvorvidt botilbuddet skal vurderes ud fra samtlige temaer, kriterier og indikatorer eller blot nogle af 
disse. Tilsynet giver deres vurderinger som sanktioner (i form af påbud eller vilkår) eller som 
udviklingspunkter.
Bilaget ”Tilsynsbeskrivelse, socialtilsynet” beskriver i hovedtræk tilsynsrapportens opbygning og 
terminologi.
Tilsyn med Botilbud Ellemosevej
Konklusionerne vedrørende Botilbud Ellemosevej er overordnet positive og tilsynet har ikke givet anledning 
til sanktioner.
Ved tilsynet med Botilbud Ellemosevej har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a-1b)

Tema 2: Målgruppe, metoder og resultater (kriterium 3, indikator 3a-3b)

Tema 3: Sundhed og trivsel (kriterium 5-7, indikator 5a, 6b, 7a)

Tema 4: Organisation og ledelse (kriterium 8-9, indikator 8a-8b, 9a)

Tema 5: Kompetencer (kriterium 10, indikator 10a-10b).
Socialtilsynet vurderer, at tilbuddet understøtter borgernes kompetencer, så de styrkes i at indgå i sociale 
relationer og opnå selvstændighed. Borgerne inddrages og har indflydelse på beslutninger, der vedrører 
dem og hverdagen i tilbuddet. Derudover vurderer socialtilsynet, at tilbuddet har en velkvalificeret ledelse, 
der varetager den daglige drift kompetent. Det vægtes fx højt, at ledelsen har håndteret flere udfordringer, 
som gjorde sig gældende ved sidste års tilsyn. Socialtilsynet oplevede på daværende tidspunkt en borger, 
som var i mistrivsel, men som nu er i bedring.
Socialtilsynet vurderer, at tilbuddet yder en indsats, der støtter borgene i at udnytte deres potentiale for 
uddannelse og beskæftigelse. Socialtilsynet vurderer også, at indsatsen kan styrkes, idet ikke alle borgere 
[adresse]: EMN-2020-35911
Dok-ID: 3781258
Sagsbehandler: mbdm
Byråd
17. december 2024  16:00
har konkrete mål, som understøtter borgernes uddannelse, beskæftigelse eller aktivitets- og 
samværstilbud.
Tilsyn med Ungetilbuddet Jagtvej
Konklusionerne vedrørende [adresse] er overordnet positive og tilsynet har ikke givet 
anledning til sanktioner.
Ved tilsynet med Ungetilbuddet Jagtvej har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a-1b)

Tema 2: Selvstændighed og sociale relationer (kriterium 2, indikator 2a)

Tema 3: Målgruppe, metoder og resultater (kriterium 3, indikator 3b-3c)

Tema 4: Sundhed og trivsel (kriterium 4 og 5, indikator 4b og 5a)

Tema 5: Organisation og ledelse (kriterium 8, indikator 8a)

Tema 6: Fysiske rammer (kriterium 14).
Det er socialtilsynets vurdering, at tilbuddet arbejder målrettet på at understøtte borgernes selv- og 
medbestemmelse, så borgerne opnår trivsel og udvikling. Socialtilsynet vurderer, at tilbuddet understøtter 
borgerne i at udvikle deres sociale kompetencer og får borgernes kompetencer i spil. Socialtilsynet vurderer 
også, at tilbuddet anvender fagligt relevante tilgange og metoder, og at den pædagogiske indsats fører til 
positive resultater for borgerne. 
Det vægtes positivt, at problematikker ved tilsynet i 2022 og 2023 nu er løst ift. anvendelsen af fællesrum 
og fælleskøkken. Ved de tidligere tilsyn havde to beboere indrettet sig i fællesrummet på en måde, så det 
var svært for de andre beboere at anvende rummet. Det er nu løst, så alle borgere kan anvende 
fællesrummet. Herudover blev der observeret låse på fælleshusets køkkenskabe for at forhindre nogle 
beboere i at fjerne service fra køkkenet. Låsene blev fjernet kort efter tilsynsbesøget, så alle beboere har 
adgang til køkkenskabene.
Socialtilsynet er kommet med et udviklingspunkt til temaet ”Uddannelse og beskæftigelse”, hvor 
socialtilsynet anbefaler, at tilbuddet orienterer sig i ”Faglig vejledning om kvalitetsvurdering af tema 
uddannelse og beskæftigelse”, som findes på [adresse] og Boligministeriets hjemmeside. Socialtilsynet 
vurderer, at borgerne ikke i tilstrækkelig grad inkluderes i samfundslivet via uddannelse og beskæftigelse, 
idet kun få borgere har understøttende mål relateret til uddannelse og beskæftigelse. Socialtilsynet vurderer 
dog, at medarbejderne gør en stor indsats for at målrette indsatsen med at understøtte borgernes parathed 
og muligheder for uddannelse og beskæftigelse.
Tilsyn med Ungetilbuddet Carma
Konklusionerne vedrørende Ungetilbuddet Carma er overordnet positive og tilsynet har ikke givet anledning 
til sanktioner.
Ved tilsynet med Ungetilbuddet Carma har socialtilsynet valgt at fokusere på temaerne:

Tema 1: Uddannelse og beskæftigelse (kriterium 1, indikator 1a)

Tema 2: Målgruppe, metoder og resultater (kriterium 3, indikator 3a-3c)

Tema 3: Sundhed og trivsel (kriterium 4-5, indikator 5a)

Tema 4: Organisation og ledelse (kriterium 8, indikator 8a).
Det er socialtilsynets vurdering, at tilbuddet understøtter borgernes fysiske og mentale sundhed og trivsel 
og at der ydes en pædagogisk indsats, hvor borgernes værdighed, autonomi og integritet respekteres. 
Socialtilsynet vurderer herudover, at tilbuddet har en kompetent og ansvarlig ledelse.
Socialtilsynet er kommet med to udviklingspunkter. Det ene er til temaet ”Uddannelse og beskæftigelse”, 
hvor socialtilsynet anbefaler, at tilbuddet orienterer sig i ”Faglig vejledning om kvalitetsvurdering af tema 
uddannelse og beskæftigelse”, som findes på [adresse] og Boligministeriets hjemmeside. Det andet er til 
temaet ”Sundhed og trivsel”, hvor socialtilsynet anbefaler, at tilbuddet forholder sig undersøgende til en 
borger, der svarer negativt på spørgsmål i den spørgeskemaundersøgelse, som foretages i forbindelse 
med tilsynet samt til flere borgeres tilkendegivelser om, at der mangler penge i tilbuddet bl.a. i forhold til 
vedligeholdelse af boligerne. Herudover anbefaler socialtilsynet, at tilbuddet udarbejder retningslinjer for 
forebyggelse samt håndtering af vold og overgreb.
Tilsynsrapporterne for Botilbud Claus Andresen, [adresse] og Ungetilbuddet Carma indeholder de 
temaer, kriterier og indikatorer, som socialtilsynet har valgt at fokusere på ved det aktuelle tilsynsbesøg. 
Der fremgår enkelte ikke-aktuelle indikatorer af tilsynsrapporterne. Det skyldes, at socialtilsynet af 
systemmæssige årsager ikke kan fjerne disse tekstpassager. Disse er markeret med røde krydser i 
rapporterne.
De tiltag, som tilbuddene foreslår iværksat efter tilsynene, fremgår af bilaget ”Opfølgning på tilsynsbesøg 
ved socialtilsynet”.
VURDERING
Social og Sundhed vurderer, at tilbuddene overordnet set er veldrevne og velfungerende. Social og 
Sundhed deler tilsynets opmærksomhedspunkter, og vurderer, at den planlagte opfølgning er i tråd med 
de temaer, som socialområdets Team for Kvalitet og Læring systematisk arbejder med.
Tilsynsrapporten har været i høring hos Handicaprådet i perioden 30. oktober til 13. november 2024.
Handicaprådets høringssvar er vedlagt som bilag.
Tilsyn med Botilbud Ellemosevej
Social og Sundhed noterer sig med tilfredshed, at socialtilsynet lægger vægt på, at medarbejdere og ledelse 
har iværksat indsatser ift. en borger, som ved sidste tilsyn var i mistrivsel, og at det har højnet trivslen hos 
både den pågældende borger og tilbuddets øvrige beboere. 
Handicaprådet bemærker, at der tidligere har været udfordringer med at opsætte mål for alle borgere, som 
understøtter borgernes uddannelse og beskæftigelse. Hertil bemærker Social og Sundhed, at 36 ud af 40 
borgere enten er i uddannelse, beskæftigelse eller aktivitets- og samværstilbud. [adresse] 
myndighedsafdeling har ikke opstillet mål for de øvrige fire borgere, men tilbuddet har valgt at opsætte mål 
for borgerne alligevel og følger aktivt op på disse i dagbogsnotater. I forlængelse heraf kommenterer 
Handicaprådet på en borger, som ved tilsynsbesøget i juni beskrives af socialtilsynet som ængstelig, da 
borgeren ikke var i beskæftigelsestilbud i dagtimerne. Tilbuddet oplyser, at den pågældende borger på 
nuværende tidspunkt er i beskæftigelse tre dage om ugen og i trivsel.
Handicaprådet bemærker, at der opleves store krav til at foretage sundhedsfaglig dokumentation i 
dagligdagen og at det kan gøre, at der ikke i alle tilfælde bliver foretaget dokumentation i relation til de 
pædagogiske mål grundet prioritering af tid og ressourcer. Social og Sundhed følger op på dette med afsæt 
i socialtilsynets rapport.
Social og Sundhed bemærker desuden, at tilbuddet arbejder aktivt for at skabe en meningsfuld hverdag for 
de borgere, der bliver ældre, og hvis støttebehov bliver større. Det er fx borgere med begyndende demens, 
som ikke længere profiterer af at være i uddannelse, beskæftigelse eller aktivitets- og samværstilbud.
Tilsyn med Ungetilbuddet Jagtvej
Social og Sundhed noterer sig, at socialtilsynet lægger vægt på, at ledelsen er lykkedes med at løse 
problematikken ift. de to forhold ved tilsynet i 2022 og 2023 omkring anvendelsen af fællesrum samt 
fælleshusets køkken. 
Social og Sundhed er enig i socialtilsynets anbefaling om, at tilbuddet orienterer sig i ”Faglig vejledning om 
kvalitetsvurdering af tema uddannelse og beskæftigelse”. Tilbuddet har af samme grund, og før tilsynets 
besøg, iværksat planlægningen af en borgergennemgang, da målgruppen på tilbuddet i dag er yngre end 
for blot få år siden, hvor beboerne primært var ældre borgere tilkendt førtidspension. Social og Sundhed 
har af samme grund ikke indsendt høringssvar, da tilbuddet deler socialtilsynets vurdering af temaet som 
et udviklingspunkt.
Handicaprådet tager socialtilsynets rapport til efterretning, idet tilbuddet jf. tilsynsrapporten generelt 
fremstår veldrevet og er enige i, at det må være muligt at opstille beskedne mål for uddannelse og 
beskæftigelse for borgerne. Herudover finder Handicaprådet det meget positivt, at de forhold, som tilsynet 
i 2022 og 2023 problematiserede omkring borgere i to forskellige klynger, nu i et samarbejde mellem 
ledelsen, borgerne og boligforeningen er løst.  
Handicaprådet bemærker, at borgerne giver udtryk for manglende personale til at generere aktivitet på 
bostedet om aftenen. Hertil bemærker Social og Sundhed, at tilbuddet, i lighed med Handicaprådets 
kommentar, og som en del af det pædagogiske arbejde, støtter borgerne i at indgå i sociale og private 
sammenhænge om aftenen med henblik på at styrke borgernes netværk og relationer, hvilket kan have 
stor værdi også efter udflytning fra [adresse]. 
Handicaprådet bemærker, at socialtilsynet anfører, at der de seneste fire ud af fem år har været underskud 
på 5% eller derover. Ungetilbuddet Carma blev i forbindelse med Budget 2025-2028 reduceret med 
625.000 kr. efter overskud i 2022 og 2023. Handicaprådet bemærker, at dette beløb på daværende 
tidspunkt med fordel kunne være blevet overført til [adresse] for at sikre kvaliteten i tilbuddet. 
Social og Sundhed understreger, at der ikke er sammenhæng mellem de nævnte underskud og kvaliteten 
i tilbuddet. Tværtimod fremkommer underskuddet fordi personalenormeringen er blevet opretholdt i 
perioder med lavere indskrivning. I 2023 er personalenormeringen og indskrivningen blevet tilpasset 
hinanden. Derfor blev regnskabsresultatet i 2023 bedre end de foregående år, og der forventes 
budgetoverholdelse i 2024. 
Tilsyn med Ungetilbuddet Carma
Hvad angår socialtilsynets anbefaling om, at tilbuddet orienterer sig i ”Faglig vejledning om 
kvalitetsvurdering af tema uddannelse og beskæftigelse”, bemærker Social og Sundhed, at de tekniske 
udfordringer ift. at opstille mål nu er løst med indførsel af fagsystemet, Sensum One. [adresse] 
for Kvalitet og Læring er opmærksom på vejledningen og vil gennemgå den på kommende personalemøder 
som et led i det udviklingsarbejde med dokumentation, som tilbuddet er i gang med.
Socialtilsynet anbefaler, at tilbuddet forholder sig undersøgende til borgernes besvarelser i spørgeskemaet. 
Social og Sundhed noterer sig temaets score på 4,9 ud af 5 og bemærker, at tilbuddet generelt arbejder 
med borgernes trivsel og sørger for, at de bliver set og hørt. Tilbuddet er opmærksomt på tilkendegivelserne 
og vil tage det op på næstkommende borgermøde. Herudover udarbejder Team for Kvalitet og Læring 
retningslinjer for forebyggelse samt håndtering af vold og overgreb senest 1. december 2024.
Handicaprådet tager socialtilsynets rapport til efterretning og bemærker, at der gennem årene generelt har 
været få bemærkninger fra socialtilsynet i forhold til Ungetilbuddet Carma, som fremstår velfungerende. 
Handicaprådet bemærker, at Carma med lav personalegennemstrømning og lavt sygefravær evt. kan tjene 
som inspiration for øvrige tilbud, hvad angår drift, økonomi og ledelse.
Handicaprådets høringssvar til tilsynsrapporterne vil som tidligere blive gennemgået på næstkommende 
handicaprådsmøde.  
ØKONOMI
Der er ingen økonomiske konsekvenser.
INDDRAGELSE
Tilsynsrapporterne og notatet ”Opfølgning på tilsynsbesøg ved socialtilsynet” har været i høring hos 
Handicaprådet.
INDSTILLING
Direktøren for Social og Sundhed indstiller til Byrådet:
1.
At tilsynsrapporten for tilsynet på Botilbud [adresse], Ungetilbuddet Jagtvej og Ungetilbuddet 
Carma tages til efterretning.
2.
At tiltagene i notatet ”Opfølgning på tilsynsbesøg ved socialtilsynet” godkendes.
BESLUTNING
Social- og Sundhedsudvalget, 3. december 2024:
Fraværende: Inger Mathiasen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Tilsynsrapport Botilbud Ellemosevej (3799214)

Tilsynsrapport Ungetilbuddet Jagtvej (3802446)

Tilsynsrapport Ungetilbuddet Carma (3782516)

Opfølgning på tilsynsbesøg ved socialtilsynet - december (3781447)

Tilsynsbeskrivelse, socialtilsynet (2508177)

Handicaprådets høringssvar af 12. november 2024 (3820879)
